Dameklubben - Årsberetning for 2026
Julefrokost -2025.
Blev holdt første torsdag i december månede. Vi var 25 som deltog.
Medens vi nød velkomstdrink, havde vi en sang quiz, herefter blev i varmet godt op af Heidi, som havde lavet et danseprogram til os. Selv om det blev bygget langsomt op, var vi vist flere, som havde svært ved at huske hvad det nu var vi skulle. Men vi fik grinet meget, og var nu klar til at gå til bords. Her var billeder af kendte par delt, så vi skulle finde den partneren, som vi skulle sidde sammen med.
Vi fik en lækker julebuffet fra Schou, som også havde sponseret et gavekort på 250 kr. til os. Gavekortet blev gemt til en præmie i løbet 2026. Dameklubben gav snaps til maden, og familien Lyngsøe sponserede en rigtig god valnødsnaps, så der manglede ikke noget.
Ind imellem maden havde vi både en julequiz og et par julesange.
To friske herre fra Manneklubben med nissehuer, servicerede os på bedste vis. 
Det blev en rigtig dejlig og hyggelig Julefrokost med god stemning.
14.04 Åbningsmatch.
Så er vi kommet i gang igen og har taget hul på en ny sæson. Og der var 32 damer som deltog.  Dameklubben har nu 43 medlemmer
Maden blev leveret af Slagter Schou’s, som var Buffet. Maden var lækker og der var meget mad.
21.04 Modeopvisning.
Der var stor opbakning til Dameklubbens modeopvisning.  Heriblandt adskillige Mænd. 
Entreindtægter gik til Kræftens Bekæmpelse.
Showet blev igen i år, flot gennemført af Charlotte fra Daily, som havde højtaler med og musik til fremvisningen af tøjet. Det var meget professionelt gennemført. Og en stor tak til vores fantastiske modeller.
Vi havde udstillere fra Nordic Home Living i Marielyst ved Lena Petersen og Lone Lyk fra Inner Wheel. Der blev igen i år solgt godt på aftenen.

19.05 Holdmach – hvor de to bedste scorer talte
Vi var 18 som deltog og efter spillet fik vi serveret en lækker tapas, som bestyrelsen havde indkøbt og lavet. Alle syntes det var en stor succes, med lækker mad og at det måtte vi gerne gentage.
28-29.05 Dameklubbens sommertur.
Turen gik igen i år til Korsør, der deltog 16 damer, og i år var der valgt en overnatning og 2 x golf, det var igen en stor succes, og det var i år uden regnvejr.
En overnatning er rigtig fin når vi bliver øst for Storebælt 
Fra bestyrelsen skal lyde en stor tak til sommerturens udvalg, for en vel tilrettelagt tur, vi håber I igen vil stå for dameturen 2027.
14.06 Match til fordel for Kræftens Bekæmpelse.
Den 1. søndag i juni afholdt vi Match til fordel for Kræftens Bekæmpelse.
Der blev spillet på både stor bane og P&P.
Kagerne leveret af medlemmer af MGK og antal kager var passende.
Manneklubben grillede som sædvanlige pølser og der var et stort salg. Vi blev i den anledning enige om igen at dele udgiften til pølser & brød, mellem de tre klubber i klubben.
Vi solgte fire ringe med lotteri og havde fået samlet mange fine præmier ind.
Alt indbetaling gik direkte ind på KB kontoen, og efter machen stod der ca. 50.000 kr. på kontoen.
16.06 Venskabsmatch stod Maribo for i år.
Vi var ikke så mange fra os der deltog, men vi havde en god dag og vi fik serveret meget fint og lækker mad
30.06 Pink ball
Vi startede med at spille og her fik hvert hold udleveret en Pink ball som gerne skulle holde hele vejen rundt
Efter spillet gav dameklubben lidt at drikke og chips, det var en god afslutning på en hyggelig dag
[bookmark: _Hlk202001174]21.07 Ud af huset og spillede i Storstrømmen.
Der var desværre kun 4 som havde tilmeldt sig, og de tre var fra bestyrelsen. Bestyrelsen besluttede derfor at aflyse.
10.08 Kønnenes Kamp.
Det var Manneklubben som i år stod for arrangementet.
Der var mødt ca. 60 op i alt. Fordelt med ca. 40 herrer og ca. 20 damer – vejret var nogenlunde og maden var rigtig fin. Krebinetter med nye kartofter og stuvet ærter.
Men allervigtigst så var det hvilken sløjfefarve der skulle sidde på pokalen. Det var forholdsvis tæt løb, men den damerne vandt med 30,2 mod mændenes 29,1, så den røde sløjfe er tilbage på pokalen, hvor den har siddet i rigtig mange år.
25.08 Norsk Stableford
Det skulle have været en almindelig damedag, men dagen blev ændret så vi skulle spille Norsk Stableford, og så var starttiden ændret til kl. 10. Bestyrelsen havde nemlig besluttet at servere morgenmad kl. 8:30. Det blev også en hyggelig dag hvor 24 damer deltog. Britt fra Shoppen tilbød at tage opvasken, så tusinde tak til Britt for hjælpen
08.09 Holdspil
Vi var 15 som deltog og startede med holdspil hvor de to bedste ud af tre score talte.
Efter spillet fik vi lækre sandwich fra golf og fun, det var en rigtig hyggelig dag.

Servicering til Manneklubben
Der har igen været stort tilslutning til at servicere for Manneklubben i år, STOR tak for det, og de 15 kr. pr. deltager, det går til et godt formål, nemlig Kræftens Bekæmpelse.
Manneklubben har ydet meget flot service til Dameklubben.
Så igen STOR tak til Manneklubben og her går ligeledes betalingen til Kræftens Bekæmpelse.
Tak til Sekretariatet, for et rigtigt godt samarbejde.
Og til sidst en stor tak til Dameklubbens bestyrelse for rigtigt godt samarbejde og tusinde tak til alle i Dameklubben, for den indsats I alle har gjort på den ene eller anden måde, f.eks. indtastning af score efter spil, hvis I ikke var der og gav en hånd med, når vi har brug for det, ville der ikke være nogen Dameklub, så tusinde tak skal I alle have.
På bestyrelsens vegne 
Dorrit Friis-Hansen

